Foto’s: Tot R130 000 per maand huur vir SA-eiendommeConstantia Upper-huis vir R130 000 per maand Die luukse huurhuismark is steeds besig om goed te herstel, aldus Seeff Property se verhuringsagente. Gebiede soos die Kaapstadse Atlantiese kus, Constantia Upper, Bishopscourt, Sandton, Paarl, Franschhoek en luukse landgoedere ontvang weer maandelikse huur van meer as R100 000 per maand. Atlantiese kusgebied en Constantia Jessica Marais, verhuringsbestuurder vir Seeff aan die Atlantiese kus, sê verhuringskoerse het ook in dié gebied verhoog. Samuel Seeff, voorsitter van die Seeff Property Group, sê met die ekonomie wat weer aan die gang is en internasionale reise wat weer in aanvraag is, verwag die maatskappy ŉ goeie somer- en toeristeseisoen. “Ons het beduidende huurinkomste die afgelope jaar behaal.” Dit sluit ŉ drie jaar huurooreenkoms van R130 000 per maand in vir ‘n eiendom in Upper Constantia. Dit is reeds vooruit betaal deur ŉ huurder van Ierland. Twee eiendomme in Kampsbaai word vir onderskeidelik R100 000 en R95 000 per maand verhuur. Kampsbaai-eiendom teen R80 000 per maand In Sandton/Johannesburg-Noord het Seeff ŉ dakwoonstel in die Park Central-ontwikkeling in Rosebank vir R92 700 per maand uitverhuur. Volgens Marais is daar ŉ toename in die aanvraag na luukse huurhuise in welgestelde buurte soos Kampsbaai, Fresnaye en Tamboerskloof. Plaaslike en internasionale huurders stel belang in dié eiendomme. ŉ Gesin van Swede betaal R100 000 per maand vir ŉ eiendom in Kampsbaai; ŉ gesin van Switserland betaal R80 000 per maand vir eiendom in Fresnaye en ŉ Amerikaanse maatskappy betaal R70 000 per maand vir ŉ eiendom in Kampsbaai. Marais sê daar is min voorraad in die huurmark beskikbaar en gehalte-eiendomme word dus vinnig uitverhuur. Danksy die hoë aanvraag na eiendom het huurpryse reeds met tussen 15% en 20% sedert verlede jaar gestyg. Jacqui Bush, verhuringsagent vir Seeff Constantia, bevestig daar is ŉ groot aanvraag van internasionale huurders. Buiten die rekord-verhuring van R130 000 per maand in Constantia Upper, werk sy ook saam met verskeie kliënte van die VSA en die Verenigde Koninkryk. Hulle is op soek na uitgesoekte eiendomme in Constantia Upper en kom gereeld na Suid-Afrika vir werk of besigheid. Daar is ook ŉ toename in die vraag na eiendomme in die R20 000 – R30 000-kerf. Gauteng Rochelle Holland, verhuringsbestuurder vir Seeff Sandton, sê daar is ook ŉ verhoogde aanvraag na eiendom in die groter Sandton en Johannesburg-Noord-gebied. Alhoewel die meeste huurders plaaslike inwoners is, is daar ook ŉ toename in die aanvraag van internasionale huurders en persone van ander Afrikalande. Talle verhuis na Johannesburg vir werk en stel belang in die Sandton-buurte. R195 000 per maand vir dié eiendom in Sandhurst PG van der Linde, verhuringsbestuurder vir Seeff Pretoria-Oos, sê daar is ook ŉ groot aanvraag na luukse eiendomme, veral in veiligheidslandgoedere. Die mark word aangevuur deur die aanvraag van regeringsbeamptes en personeel van ambassades. Luukse huise word uitverhuur teen meer as ongeveer R30 000 tot tussen R70 000 en R80 000 per maand. ŉ Eiendom in Woodhill-gholflandgoed is vir R64 000 per maand verhuur. Die eiendom in Mooikloof is beskikbaar teen R65 000 per maand Wynlande Moira Atkinson, verhuringsagent vir Seeff Franschhoek, sê daar is ŉ verhoogde aanvraag van buitelandse besoekers en mense wat semigreer na die Wes-Kaap. Atkinson meen dat die Kaapse Skiereiland en omliggende kus- en wyngebiede in groot aanvraag sal wees tydens die komende somer- en vakansieseisoen. R65 000 per maand vir dié huis in die La Bella Vita-landgoed in die Santé-wynlande, Franschhoek KwaZulu-Natal Brett Botsis van Seeff Umhlanga sê die noordkus van KwaZulu-Natal is gewild onder internasionale huurders. Eiendomme verhuur vir ongeveer R35 000 per maand tot soveel as R60 000 in Hawaan Forest Estate, met R100 000 per maand vir ŉ luukse eiendom in Umhlanga Rocks. Eiendom in die Zimbali/Ballito-gebied word tans vir tussen R45 000 en R55 000 per maand uitverhuur.